
คำสั่งองค์การบริหารส่วนตำบลกะเปียด
                                                  ที่   557 /๒๕65
เรื่อง  แต่งตั้งหัวหน้าหน่วยงานตรวจสอบภายในและหน้าที่ความรับผิดชอบ
……………………………………………………

 
อาศัยอำนาจตามความในมาตรา 87 แห่งพระราชบัญญัติสภาตำบลและองค์การบริหารส่วนตำบล พ.ศ. 2537  และแก้ไขเพิ่มเติมถึง (ฉบับที่ 7) พ.ศ. 2562 , พระราชบัญญัติระเบียบบริหารงานบุคคลส่วนท้องถิ่น  พ.ศ. 2542 มาตรา 15  และ 25 วรรคท้าย  และมติคณะกรรมการพนักงานส่วนตำบลจังหวัดนครศรีธรรมราช ในการประชุมครั้งที่ 4/2564  เมื่อวันที่  28  พฤษภาคม 2564,  ประกาศองค์การบริหารส่วนตำบลกะเปียด  เรื่อง ประกาศใช้แผนอัตรากำลัง  3  ปี พ.ศ. 2564 – 2566  (ฉบับปรับปรุงครั้งที่  1) พ.ศ. 2564  ลงวันที่  1  มิถุนายน  ๒๕64  และตามพระราชบัญญัติวินัยการเงินการคลังของรัฐ  พ.ศ. 2561  มาตรา 79  มีผลบังคับใช้เมื่อวันที่ 20  เมษายน  2561  กำหนดให้หน่วยงานของรัฐจัดให้มีการตรวจสอบภายใน  การควบคุมภายใน  และการบริหารจัดการความเสี่ยง  โดยให้ถือปฏิบัติตามมาตรฐานและหลักเกณฑ์ที่กระทรวงการคลัง  ตามหลักเกณฑ์กระทรวงการคลัง  ว่าด้วยมาตรฐานและหลักเกณฑ์ปฏิบัติการตรวจสอบภายในสำหรับหน่วยงานของรัฐ  พ.ศ.  2561  มีผลบังคับใช้เมื่อวันที่  14  พฤศจิกายน  2562  เป็นต้นไป   
“หน่วยงานตรวจสอบภายใน” หมายความว่า หน่วยงานที่รับผิดชอบงานตรวจสอบภายในของหน่วยงานของรัฐ


“หัวหน้าหน่วยงานตรวจสอบภายใน” หมายความว่า ผู้ดำรงตำแหน่งสูงสุดในหน่วยงานตรวจสอบภายใน


“ผู้ตรวจสอบภายใน หมายความว่า” ผู้ดำรงตำแหน่งผู้ตรวจสอบภายในของหน่วยงานของรัฐหรือดำรงตำแหน่งอื่นที่ทำหน้าที่เช่นเดียวกับผู้ตรวจสอบภายในของหน่วยงานของรัฐ


“หัวหน้าหน่วยงานตรวจสอบภายในและผู้ตรวจสอบภายใน” ต้องมีคุณสมบัติดังนี้


๑.มีความรู้ ทักษะ และความสามารถที่จำเป็นต่อการปฏิบัติหน้าที่ที่ได้รับมอบหมาย


๒. มีความรู้เกี่ยวกับกฎหมาย ระเบียบ ข้อบังคับ มติคณะรัฐมนตรี ประกาศ และคำสั่งที่เกี่ยวข้องกับการดำเนินงานของหน่วยงานของรัฐ


๓. มีความรู้เกี่ยวกับการปฏิบัติงาน การกำกับดูแล การบริหารความเสี่ยง และการควบคุมภายในของหน่วยงานของรัฐ


เพื่อให้การปฏิบัติงานของหน่วยตรวจสอบภายใน  สังกัดองค์การบริหารส่วนตำบลกะเปียด  เป็นไปด้วยความเรียบร้อยตามระเบียบแบบแผนของทางราชการ  นางสาววนิดา  ธรฤทธิ์   ตำแหน่ง  ปลัดองค์การบริหารส่วนตำบลกะเปียด(นักบริหารงานท้องถิ่นระดับกลาง) เลขที่ตำแหน่ง 21-3-00-1101-001  เป็นผู้รับผิดชอบกำกับดูแลการปฏิบัติงานของหน่วยตรวจสอบภายใน  ให้การปฏิบัติงานเป็นไปตามหลักเกณฑ์กระทรวงการคลัง  ว่าด้วยมาตรฐานและหลักเกณฑ์ปฏิบัติการตรวจสอบภายในสำหรับหน่วยงานของรัฐ  พ.ศ. 2561  และรายงานให้นายกองค์การบริหารส่วนตำบลกะเปียดทราบเพื่อโปรดพิจารณาสั่งการ     

จึงมอบหมายงานและหน้าที่ความรับผิดชอบของบุคคลให้ปฏิบัติหน้าที่ภายในหน่วยตรวจสอบภายใน  สังกัดองค์การบริหารส่วนตำบลกะเปียด  ดังต่อไปนี้ 

1. นางวีร์อร  เกษเพชร  ตำแหน่ง นักวิชาการตรวจสอบภายในชำนาญการ  เลขที่ตำแหน่ง 21-3-12-3205-001  แต่งตั้งเป็นหัวหน้าหน่วยตรวจสอบภายใน  และปฏิบัติหน้าที่เป็นผู้ตรวจสอบภายใน   ให้มีหน้าที่รับผิดชอบงานของหน่วยตรวจสอบภายใน  ให้เป็นไปตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการตรวจสอบภายในสำหรับหน่วยงานของรัฐ พ.ศ. 2561  ระเบียบ กฎหมายที่เกี่ยวข้อง  และมาตรฐานกำหนดตำแหน่ง 
บทบาทหน้าที่และความรับผิดชอบของหน่วยงานตรวจสอบภายใน
ตามหลักเกณฑ์ปฏิบัติการตรวจสอบภายในสำหรับหน่วยงานของรัฐ ข้อ 17  กำหนดให้หน่วยงานตรวจสอบภายในของหน่วยงานของรัฐ มีหน้าที่และความรับผิดชอบดังนี้
1. กำหนดนโยบาย เป้าหมาย ภารกิจ ของงานตรวจสอบภายใน เพื่อสนับสนุนการบริหารงาน และการดำเนินงานด้านต่าง ๆ ของทุกส่วนราชการ ให้สอดคล้องกับนโยบาย  ขององค์การบริหารส่วนตำบลกะเปียด   และคณะกรรมการตรวจสอบ  หรือคณะกรรมการอื่นใดที่ปฏิบัติงานในลักษณะเดียวกัน  โดยคำนึงถึงการกำกับดูแลที่ดี  ความมีประสิทธิภาพของกิจกรรมการบริหารความเสี่ยง  และความเพียงพอของระบบการควบคุมภายใน  ขององค์การบริหารส่วนตำบลกะเปียดด้วย (มาตรฐานด้านการปฏิบัติงาน รหัส 2000 - 2100)
2. กำหนดกฎบัตรไว้เป็นลายลักษณ์อักษร  และเสนอผ่านปลัดองค์การบริหารส่วนตำบลกะเปียดเพื่อนำเสนอนายกองค์การบริหารส่วนตำบลกะเปียด   ก่อนเสนอคณะกรรมการตรวจสอบ  เพื่อพิจารณาให้ความเห็นชอบ และเผยแพร่หน่วยรับตรวจทราบ  รวมทั้งมีการสอบทานความเหมาะสมของกฎบัตรอย่างน้อยปีละหนึ่งครั้ง (มาตรฐานด้านคุณสมบัติ รหัส 1000)
3. จัดให้มีการประกันคุณภาพงานตรวจสอบภายใน  ทั้งภายในและภายนอก  และเสนอรายงานผลการประเมิน  ปัญหาและอุปสรรค  รวมทั้งแผนปรับปรุงการดำเนินงาน  เสนอผ่านปลัดองค์การบริหารส่วนตำบลกะเปียด   เพื่อนำเสนอต่อนายกองค์การบริหารส่วนตำบลกะเปียด   และคณะกรรมการตรวจสอบทราบด้วย (มาตรฐานด้านคุณสมบัติ รหัส 1300)
4. งานบริการให้ความเชื่อมั่น (Assurance Service) ในงานที่รับผิดชอบ  โดยการจัดทำและเสนอแผนการตรวจสอบประจำปี    ต่อนายกองค์การบริหารส่วนตำบลกะเปียด    โดยเสนอผ่านปลัดองค์การบริหารส่วนตำบลกะเปียด     ก่อนเสนอคณะกรรมการตรวจสอบ  เพื่อพิจารณาอนุมัติภายในเดือนสุดท้ายของปีงบประมาณ หรือปีปฏิทินแล้วแต่กรณี (มาตรฐานด้านการปฏิบัติงาน รหัส 2200)   ในกรณีที่หน่วยตรวจสอบภายใน  วางแผนการตรวจสอบที่มีระยะเวลาตั้งแต่หนึ่งปีขึ้นไป  ให้นำมาใช้ประกอบการพิจารณาอนุมัติแผนการตรวจสอบประจำปีด้วย
5. ให้ปฏิบัติงานตรวจสอบให้เป็นไปตามแผนการตรวจสอบประจำปีที่ได้รับอนุมัติตามข้อ 4. (มาตรฐานด้านการปฏิบัติงาน รหัส 2300)

6.  จัดทำและเสนอรายงานผลการตรวจสอบ  ต่อนายกองค์การบริหารส่วนตำบลกะเปียด  โดยเสนอ
                ผ่านปลัดองค์การบริหารส่วนตำบลกะเปียด   ภายในเวลาอันสมควรและไม่เกินสองเดือนนับจาก
               วันที่ดำเนินการตรวจสอบแล้วเสร็จ   กรณีเรื่องที่ตรวจพบเป็นเรื่องที่จะมีผลเสียหาย       ต่อทาง
               ราชการให้รายงานผลการตรวจสอบทันที  (มาตรฐานด้านการปฏิบัติงาน รหัส 2400)
   
6.1 รายงานเกี่ยวกับการบริหารจัดการความเสี่ยง    และการควบคุมภายในอย่างน้อยปีละ
                           หนึ่งครั้ง ประกอบด้วย

6.1.1 ความเสี่ยงที่สำคัญเกี่ยวกับการดำเนินงานของหน่วยงานของรัฐ

6.1.2 ความเห็นเกี่ยวกับประสิทธิภาพของการบริหารจัดการความเสี่ยงและการบริหาร
                                  จัดการความเสี่ยงด้านการทุจริต  รวมถึงระบบการร้องเรียน (Whistleblowing) 
                                  ของหน่วยงานของรัฐ

6.1.3 ความเห็นเกี่ยวกับความเพียงพอและเหมาะสมของการควบคุมภายในด้านการเงิน 
                                  และกระบวนการอื่นที่พิจารณาว่ามีความเสี่ยงสูงต่อการเกิดการทุจริต

6.1.4  สรุปภาพรวมของการฟ้องร้องต่อหน่วยงานของรัฐ  คดีความต่าง ๆ และความรับ
                                  ผิดทางละเมิดของเจ้าหน้าที่ในทางแพ่ง    โดยวิเคราะห์สาเหตุที่แท้จริง   (Root-
                                  cause analysis) และเสนอแนะแนวทางการแก้ไขปัญหาในระยะยาว
7.  ติดตามผลการตรวจสอบ เสนอแนะและให้คำปรึกษา (Consulting Service) แก่หน่วยรับตรวจ
เพื่อให้การปรับปรุงแก้ไขของหน่วยรับตรวจเป็นไปตามข้อเสนอแนะในรายงานผลการตรวจสอบ (มาตรฐานด้านการปฏิบัติงาน รหัส 2500)
8.  ในกรณีมีความจำเป็นต้องอาศัยผู้เชี่ยวชาญ    มาร่วมปฏิบัติงานตรวจสอบ  ให้เสนอขอบเขตและ
    รายละเอียดของงานคุณสมบัติของผู้รับจ้าง   ระยะเวลาดำเนินการ    และผลงานที่คาดหวังจากผู้
    รับจ้าง  รวมทั้งข้อเสนอโครงการของผู้รับจ้าง ให้นายกองค์การบริหารส่วนตำบลกะเปียดพิจารณา  
     อนุมัติให้ว่าจ้างผู้เชี่ยวชาญต่อไป
9. ปฏิบัติงานในการให้คำปรึกษา (Consulting Service) ให้คำแนะนำ และความคิดเห็น เกี่ยวกับ
    กฎหมาย ระเบียบ ข้อบังคับ ประกาศ มติ และคำสั่งของทางราชการที่เกี่ยวข้องกับการตรวจสอบ
    ภายใน  ระบบการควบคุมภายใน  ระบบบริหารจัดการความเสี่ยง  และงานที่มีหน้าที่รับผิดชอบ
    ด้วยความเที่ยงธรรม ต่อผู้บริหารและผู้ที่เกี่ยวข้อง ทั้งเป็นทางการและไม่เป็นทางการ 
10. ประสานงานกับผู้สอบบัญชี  คณะกรรมการตรวจสอบ  หรือคณะกรรมการอื่นที่ปฏิบัติงาน
      เช่นเดียวกัน  และหน่วยงานต่าง ๆ  ที่เกี่ยวข้อง  เพื่อให้เกิดความมั่นใจว่าขอบเขตของงาน
      ตรวจสอบครอบคลุมเรื่องที่สำคัญอย่างเหมาะสมและการปฏิบัติงานที่ซ้ำซ้อนกัน
11. ปฏิบัติงานอื่นที่เกี่ยวข้องกับการตรวจสอบภายใน  ตามที่ได้รับมอบหมาย   จากคณะกรรมการ  
       ตรวจสอบสอบ   และนายกองค์การบริหารส่วนตำบลกะเปียด   รวมถึงงานที่ได้รับมอบหมาย
       จากปลัดองค์การบริหารส่วนตำบลกะเปียดด้วย
บทบาทหน้าที่และความรับผิดชอบของหัวหน้าหน่วยงานตรวจสอบภายใน

ตามมาตรฐานการตรวจสอบภายในสำหรับหน่วยงานของรัฐ กำหนดให้ หัวหน้าหน่วยงานผู้ตรวจสอบภายใน มีหน้าที่และความรับผิดชอบ ดังนี้
มาตรฐาน รหัส 1010 : การแสดงการยอมรับภารกิจงานตรวจสอบภายใน ตามที่ปรากฏในกฎบัตรการตรวจสอบภายใน
หัวหน้าหน่วยงานตรวจสอบภายในควรมีการหารือกับหัวหน้าหน่วยงานของรัฐและคณะกรรมการตรวจสอบ เกี่ยวกับกฎบัตรการตรวจสอบภายในที่กำหนดภารกิจงานตรวจสอบภายใน ตามคำนิยามของการตรวจสอบภายในที่กำหนดไว้ในหลักเกณฑ์ มาตรฐานและจรรยาบรรณตรวจสอบภายใน ซึ่งแสดงให้เห็นถึงความเข้าใจตรงกันและการยอมรับระหว่างผู้บริหารและผู้ปฏิบัติงาน

มาตรฐาน รหัส 1111 : การมีปฏิสัมพันธ์โดยตรงกับคณะกรรมการการตรวจสอบและหัวหน้าหน่วยงานของรัฐ


หัวหน้าหน่วยงานตรวจสอบภายในต้องมีการสื่อสารและปฏิสัมพันธ์ในการปฏิบัติงานโดยตรงกับคณะกรรมการตรวจสอบและหัวหน้าหน่วยงานของรัฐ
มาตรฐาน รหัส 1112 :
 บทบาทของหัวหน้าหน่วยงานตรวจสอบภายในที่นอกเหนือจากงานตรวจสอบภายใน
เมื่อหัวหน้าหน่วยงานตรวจสอบภายในมีหรือคาดว่าจะมีบทบาทหรือความรับผิดชอบที่นอกเหนือจากงานตรวจสอบภายใน จะต้องมีมาตรการป้องกัน เพื่อไม่ให้กระทบต่อความเป็นอิสระหรือความเที่ยงธรรม
มาตรฐาน รหัส 1130 : ข้อจำกัดของความเป็นอิสระหรือความเที่ยงธรรม


ในกรณีที่มีเหตุหรือข้อจำกัดที่จะทำให้ผู้ตรวจสอบภายในไม่สามารถปฏิบัติงานได้อย่างเป็นอิสระหรือเที่ยงธรรมข้อจำกัดของความเป็นอิสระหรือความเที่ยงธรรม ไม่ได้จำกัดเฉพาะความขัดแย้งทางผลประโยชน์ แต่รวมถึงการถูกจำกัดในขอบเขตการปฏิบัติงานการเข้าถึงข้อมูลบุคคล และทรัพย์สิน ตลอดจนข้อจำกัดของทรัพยากร เช่น งบประมาณ เป็นต้น ทั้งนี้ หัวหน้าหน่วยงานตรวจสอบภายใน มีหน้าที่เปิดเผยข้อจำกัดของความเป็นอิสระหรือความเที่ยงธรรมกับบุคคลที่เกี่ยวข้องกับการปฏิบัติงานตรวจสอบในครั้งนั้นและรายงานข้อจำกัดให้หัวหน้าหน่วยงานของรัฐและคณะกรรมการตรวจสอบตามที่กำหนดไว้ในกฎบัตรการตรวจสอบภายใน
มาตรฐาน รหัส 1200 : ความเชี่ยวชาญและความระมัดระวังรอบคอบเยี่ยงผู้ประกอบวิชาชีพ


การปฏิบัติงานตรวจสอบภายในต้องกระทำด้วยความเชี่ยวชาญและความระมัดระวังรอบคอบเยี่ยงผู้ประกอบวิชาชีพ
1220 A1 : หัวหน้าหน่วยงานตรวจสอบภายในต้องให้คำแนะนำและความช่วยเหลือจากทีมงานขาดความรู้ ทักษะ และความสามารถอื่นๆที่จำเป็นในการปฏิบัติงานตามที่ได้รับมอบหมายไม่ว่าจะเป็นบางส่วนหรือทั้งหมด
มาตรฐาน รหัส 1300 : การการประกันและการปรับปรุงคุณภาพงาน





หัวหน้าหน่วยงานตรวจสอบภายในต้องปรับปรุงและรักษาคุณภาพของงานตรวจสอบภายในโดยมีการปรับปรุงคุณภาพงานตรวจสอบภายในให้ครอบคลุมในทุกด้าน
มาตรฐาน รหัส 2000 : การบริหารงานตรวจสอบภายใน







หัวหน้าหน่วยงานตรวจสอบภายในต้องบริหารงานตรวจสอบภายในอย่างมีประสิทธิผล เพื่อให้เกิดความมั่นใจว่า การปฏิบัติงานตรวจสอบภายในสามารถสร้างคุณค่าเพิ่มให้กับหน่วยงานของรัฐ

มาตรฐาน รหัส 2010 : การวางแผนการตรวจสอบ 







หัวหน้าหน่วยงานตรวจสอบภายใน  ต้องวางแผนการตรวจสอบตามผลการประเมินความเสี่ยง เพื่อจัดลำดับความสำคัญก่อนหลังของกิจกรรมที่จะทำการตรวจสอบ  ให้สอดคล้องกับเป้าหมายของหน่วยงานของรัฐ
มาตรฐาน รหัส 2020 : การเสนอและอนุมัติแผนการตรวจสอบ





หัวหน้าหน่วยงานตรวจสอบภายในต้องเสนอแผนการตรวจสอบและทรัพยากรที่จำเป็นในการปฏิบัติงาน รวมทั้งการปรับเปลี่ยนแผนการตรวจสอบในรอบปีที่มีนัยสำคัญให้หัวหน้าหน่วยงานของรัฐและคณะกรรมการตรวจสอบ พิจารณาอนุมัติในกรณีที่มีข้อจำกัดของทรัพยากร หัวหน้าหน่วยงานตรวจสอบภายในต้องรายงานถึงผลกระทบที่อาจจะเกิดขึ้นต่อแผนการตรวจสอบด้วย

มาตรฐาน รหัส 2030 : การบริหารทรัพยากร  







หัวหน้าหน่วยงานตรวจสอบภายในต้องบริหารทรัพยากรให้มีความเหมาะสมเพียงพอ และเกิดประสิทธิผล เพื่อให้การปฏิบัติงานตรวจสอบภายในสามารถบรรลุผลตามแผนการตรวจสอบที่ได้รับอนุมัติ
มาตรฐาน รหัส 2040 : นโยบายและวิธีการปฏิบัติงาน 






หัวหน้าหน่วยงานตรวจสอบภายในต้องกำหนดนโยบายและวิธีการปฏิบัติงานให้ชัดเจน เพื่อใช้เป็นแนวทางในการปฏิบัติงานตรวจสอบภายใน
มาตรฐาน รหัส 2050 : การประสานงานและการใช้ผลการปฏิบัติงานของผู้อื่น  



หัวหน้าหน่วยงานตรวจสอบภายในควรมีการแลกเปลี่ยนข้อมูล การประสานงานและการพิจารณาใช้ผลการปฏิบัติงานของผู้อื่นที่ใช้บริการด้านการให้ความเชื่อมั่นและให้คำปรึกษาในด้านต่างๆทั้งจากภายในและภายนอกของหน่วยงานของรัฐ เพื่อให้เกิดความมั่นใจว่าขอบเขตของงานตรวจสอบครอบคลุมเรื่องที่สำคัญอย่างเหมาะสมและลดการปฏิบัติงานที่ซ้ำซ้อนกัน
มาตรฐาน รหัส 2060 : การรายงานต่อหัวหน้าหน่วยงานของรับและคณะกรรมการตรวจสอบ 
หัวหน้าหน่วยงานตรวจสอบภายในต้องรายงานผลการปฏิบัติงานเป็นระยะๆให้หัวหน้าหน่วยงานของรัฐและคณะกรรมการตรวจสอบ ทราบถึงวัตถุประสงค์อำนาจหน้าที่ ความรับผิดชอบและผลการปฏิบัติงานตามที่กำหนดไว้ในแผนการตรวจสอบ และการปฏิบัติตามหลักเกณฑ์ มาตรฐานและจรรยาบรรณการตรวจสอบภายใน โดยรายงานดังกล่าวต้องระบุถึงประเด็นความเสี่ยงและการควบคุมที่มีนัยสำคัญ ความเสี่ยงจากการทุจริต ประเด็นการกำกับดูแลรวมทั้งเรื่องอื่นๆที่หัวหน้าหน่วยงานของรัฐและหรือคณะกรรมการการตรวจสอบให้ความสำคัญ
มาตรฐาน รหัส 2340 : การกำกับดูแลการปฏิบัติงาน






หัวหน้าหน่วยงานตรวจสอบภายในต้องมีการกำกับดูแลการปฏิบัติงานที่ได้มอบหมายอย่างเหมาะสม เพื่อให้เกิดความมั่นใจว่า การปฏิบัติงานสามารถบรรลุตามวัตถุประสงค์ที่กำหนดไว้อย่างมีคุณภาพ และเป็นการช่วยพัฒนาการปฏิบัติงานของผู้ตรวจสอบภายในให้ดียิ่งขึ้น
มาตรฐาน รหัส 2421 : ข้อผิดพลาดของรายงานผลการตรวจสอบ





ในกรณีที่ตรวจพบว่า รายงานผลการตรวจสอบที่เสนอมีข้อผิดพลาดหรือละเลยในการกล่าวถึงประเด็นหลักที่สำคัญ หัวหน้าหน่วยงานตรวจสอบภายในต้องรีบแก้ไขและจัดส่งรายงานฉบับที่แก้ไขแล้วให้แก่บุคลที่เกี่ยวข้องทันที
มาตรฐาน รหัส 2440 : การเผยแพร่รายงานผลการตรวจสอบ





หัวหน้าหน่วยงานตรวจสอบภายในต้องเผยแพร่รายงานผลการตรวจสอบให้บุคคลที่เกี่ยวข้องทราบตามความเหมาะสม
มาตรฐาน รหัส 2500 : การติดตามผล








หัวหน้าหน่วยงานตรวจสอบภายในต้องกำหนดและรักษาระบบการติดตามการปฏิบัติตามข้อเสนอแนะในรายงานผลการตรวจสอบ
มาตรฐาน รหัส 2600 : การยอมรับสภาพความเสี่ยงของฝ่ายบริหาร 




ในกรณีที่หัวหน้าหน่วยงานตรวจสอบภายในมีความเห็นว่า ความเสี่ยงที่เหลืออยู่ที่ฝ่ายบริหารยอมรับนั้น อาจจะไม่อยู่ในระดับที่หน่วยงานของรัฐสามารถยอมรับได้ หัวหน้าหน่วยงานตรวจสอบภายในต้องหารือกับหัวหน้าหน่วยงานของรัฐ หากยังไม่สามารถหารือข้อยุติได้หัวหน้าหน่วยงานตรวจสอบภายในต้องเสนอต่อคณะกรรมการตรวจสอบเพื่อพิจารณาหาข้อยุติต่อไป

สายการบังคับบัญชา 

ตามหลักเกณฑ์ปฏิบัติการตรวจสอบภายในสำหรับหน่วยงานของรัฐ ข้อ 4 กำหนดให้การบริหารงานทั่วไปของหน่วยงานตรวจสอบภายในให้หน่วยงานตรวจสอบภายในขึ้นตรงต่อหัวหน้าหน่วยงานของรัฐ  คือ นายกองค์การบริหารส่วนตำบลกะเปียด  เป็นผู้บริหารสูงสุดของหน่วยตรวจสอบภายใน  และมีปลัดองค์การบริหารส่วนตำบลกะเปียดเป็นผู้บังคับบัญชาข้าราชการฝ่ายประจำสูงสุด  ตาม พรบ.ระเบียบบริหารงานบุคคลส่วนท้องถิ่น พ.ศ. 2542      โดยเสนองานผ่านปลัดองค์การบริหารส่วนตำบลกะเปียดในเรื่องที่เกี่ยวข้องกับการปฏิบัติงาน เช่น เห็นชอบกฎบัตร  อนุมัติแผนการตรวจสอบ  รายงานผลการตรวจสอบ  ติดตามผลการตรวจสอบ ฯลฯ   เพื่อเสนอนายกองค์การบริหารส่วนตำบลกะเปียดพิจารณาสั่งการ
เว้นแต่  การแต่งตั้ง  โยกย้าย  ถอดถอน เลื่อนขั้น  เลื่อนตำแหน่ง  และประเมินผลงานของหัวหน้าหน่วยงานตรวจสอบภายในของหน่วยงานของรัฐที่มีคณะกรรมการตรวจสอบ  ให้เป็นไปตามอำนาจหน้าที่ของคณะกรรมการตรวจสอบ ตามหลักเกณฑ์ปฏิบัติการตรวจสอบภายในสำหรับหน่วยงานของรัฐ ข้อ 13  กำหนด 
อ้างอิง :   1. มาตรฐานรหัส 1111 กำหนดให้หน่วยตรวจสอบภายในมีปฏิสัมพันธ์โดยตรงกับคณะกรรมการ 
                 ตรวจสอบ  และหัวหน้าหน่วยงานของรัฐ 
  
     2. บทเฉพาะกาลตามตามหลักเกณฑ์ปฏิบัติการตรวจสอบภายในสำหรับหน่วยงานของรัฐ  กรณี
                 หน่วยงานของรัฐ  ไม่มีคณะกรรมการตรวจสอบ(คตส.) ให้ขึ้นตรงต่อหัวหน้าหน่วยงานของรัฐ
                 ไปพลางก่อนและจัดมีให้คณะกรรมการตรวจสอบ  ภายใน  3  ปี  นับแต่วันที่หลักเกณฑ์นี้ใช้
                 บังคับตามรูปแบบที่กระทรวงการคลังกำหนด


ให้หน่วยตรวจสอบภายใน  ดำเนินการตามที่ได้รับมอบหมายให้เกิดผลดีแก่ทางราชการเพื่อเพิ่มคุณค่าและปรับปรุงการปฏิบัติงานของหน่วยรับตรวจ  ในสังกัดองค์การบริหารส่วนตำบลกะเปียดให้ดีขึ้น  และช่วยให้องค์การบริหารส่วนตำบลกะเปียด  บรรลุถึงเป้าหมายและวัตถุประสงค์ที่กำหนดไว้  ด้วยการประเมินและปรับปรุงประสิทธิผลของกระบวนการการควบคุมภายใน  การบริหารจัดการความเสี่ยง  และการกำกับดูแลอย่างเป็นระบบ  หากมีข้อขัดข้องหรืออุปสรรคในการปฏิบัติงาน  ให้แจ้งให้ปลัดองค์การบริหารส่วนตำบลกะเปียดทราบในขั้นต้นก่อน  เพื่อดำเนินการแก้ไข  และรายงานให้นายกองค์การบริหารส่วนตำบลกะเปียดทราบต่อไป  


ทั้งนี้ มีผลตั้งแต่วันที่ ๑  ตุลาคม  ๒๕65  เป็นต้นไป 


สั่ง  ณ  วันที่  29   เดือน  กันยายน  พ.ศ.  ๒๕65

